Á einu augabragði getum við glatað því sem okkur þótti sjálfsagt áður ; heilsunni og óskertri starfsorku . Mikilvægar fyrstu aðgerðir og viðbrögð eftir slys : Skráning atvika . Komi síðar fram ný einkenni sem leiða af slysinu má ekki draga að leita til læknis og tryggja þannig skráningu þeirra . Farþegar og aðrir sem verða fyrir tjóni af þessum sökum fá tjón sitt að fullu bætt úr ábyrgðartryggingu þess ökutækis sem tjóninu veldur . Í stuttu máli eru þannig allir þeir sem verða fyrir líkamstjóni vegna notkunar ökutækis að fullu tryggðir . Mikilvægt er að hafa í huga að tilkynna þarf Vinnueftirliti Ríkisins um vinnuslys . Vinnuveitenda er að lögum skylt að tilkynna um slys . Margir eiga rétt til bóta vegna frítímaslysa úr fjölskyldutryggingum tryggingafélaga . Tjónþoli sem verður óvinnufær vegna slyss og tapar þannig launatekjum á að öðru jöfnu rétt á að fá tekjutapið bætt frá tryggingafélagi þegar réttinum til launa frá vinnuveitanda sleppir . Hlutverk lögmanns tjónþola er að gæta hagsmuna hans og tryggja rétt hans í hvívetna . Tjónþoli sjálfur á oft fullt í fangi með að takast á við breytingar sem verða á lífi hans og högum eftir slys . Tjónþoli kemur í viðtal hjá lögmanni . Lögmaður tilkynnir um hagsmunagæslu sína fyrir tjónþola vegna slyssins til allra þeirra aðila sem kunna að vera bótaskyldir gagnvart slasaða . Oft getur slasaði átt bótarétt hjá fleiri en einum aðila vegna sama slyss . Sex mánuðum eftir slys þykir í flestum tilvikum tímabært að afla lokavottorðs frá læknum . Grundvöllur örorkumatsins er þau gögn sem lögmaðurinn hefur aflað , ásamt viðtali matsmanna við tjónþola og læknisskoðun sem fram fer á matsfundi . Hin lögfræðilegu hugtök sem um er að ræða eru a ) tímabil tímabundinnar óvinnufærni , b ) tímabil þjáninga , c ) hvenær ekki má vænta frekari bata hjá tjónþola eða hvenær heilsufar hans telst orðið stöðugt , d ) varanlegur miski , sem er mat á líkamlegum og / eða andlegum afleiðingum slyss og e ) varanleg örorka , sem er áhrif slyss á möguleika slasaða til að afla tekna í framtíðinni . Þegar örorkumat liggur fyrir , oft fjórum til átta vikum eftir matsfund , fer lögmaður yfir matið með slasaða . Lögmenn Lögfræðistofu Reykjavíkur hafa mikla og víðtæka reynslu af þeim málaflokkum sem koma til úrlausnar hjá stjórnvöldum hvort heldur innan stjórnsýslu ríkis eða sveitarfélaga . Þjónusta stofunnar felst í öllu því sem við kemur rekstri stjórnsýslumáls . Við gætum að rétti einstaklinga og lögaðila gagnvart stjórnvöldum og tryggjum að réttur þeirra sé virtur lögum samkvæmt . Sem dæmi má nefna ráðgjöf og þjónustu í samskiptum við stjórnvöld , aðstoð við kvartanir til Umboðsmanns Alþingis og hagsmunagæslu í ágreiningsmálum jafnt á vettvangi stjórnvalda sem dómstóla . Þá hafa lögmenn stofunnar langa reynslu af verjendastörfum bæði á rannsóknar - og dómstigi . Þekking lögmanns á réttindum sakbornings er mikilvæg svo honum sé tryggð sú réttláta málsmeðferð sem öllum ber . Þrátt fyrir að fjölskyldan sé það mikilvægasta í lífi flestra geta álitaefni um réttarstöðu einstaklinga vaknað í kjölfar dauðsfalls , skilnaðar eða slita á sambúð . Við úrlausn slíkra persónulegra og oft viðkvæmra mála leggjum við mikla áherslu á trúnað og virðingu við viðskiptavini okkar . Allt frá upphafi hefur Lögfræðistofa Reykjavíkur lagt mikla áherslu á samningsgerð og samningarétt . Lögmenn stofunnar hafa víðtæka þekkingu á sviði samningaréttar og veita faglega þjónustu við gerð samninga og ráðgjöf við að útkljá álitaefni sem geta komið upp , hvort sem er milli aðila eða fyrir dómstólum .